गिरिडीह : प्रधानमंत्री नरेंद्र मोदी के दूसरे कार्यकाल का प्रथम वर्ष सफलता पूर्वक पूर्ण होने पर भाजपा ने मोदी सरकार प्रचार-प्रसार योजना बुधवार को पूरे जिला में प्रारंभ किया। भाजपाइयों ने जगह-जगह पीएम मोदी के पत्र का वितरण किया। साथ ही सरकार की उपलब्धियों के बारे में जानकारी दी। गिरिडीह के पूर्व विधायक निर्भय कुमार शाहाबादी ने शहर में लोगों के बीच पार्टी की ओर से जारी प्रधानमंत्री का पत्र बांट कर इस योजना की शुरूआत की। पर्चा वितरण कार्यक्रम डॉक्टर लेन से शुरू होकर कचहरी रोड, टावर चौक से कालीबाड़ी होते हुए मकतपुर में समाप्त हुआ। इस दौरान शाहाबादी ने लोगों को मोदी सरकार द्वारा किए गए कार्यों के बारे में विस्तार पूर्वक बताया। कहा कि मोदी सरकार का दूसरा कार्यकाल बहुत ही प्रभावशाली और चुनौती पूर्ण रहा है। इस अवधि मे जनादेश शासन की गति, सरकारी योजनाओं की अंतिम व्यक्ति तक पहुंच, मजबूत बुनियादी ढांचा और दशकों से लटके मुद्दों के समाधान को उच्च प्राथमिकता दी गई। चुनौती पूर्ण इसलिए कि कोविड -19 और अम्फान चक्रवात ने जो अभूतपूर्व संकट खड़े किए, उससे जो दुख और विपदा आई। साथ ही भारी नुकसान हुआ। आज देश में एक निर्णय लेने वाली उत्तरदायी सरकार है, जो देशवासियों के लिए फिक्रमंद है। मौके पर कार्यक्रम संयोजक डॉ. राजेश पोद्दार, सह संयोजक सौरभ मिश्रा, महापौर सुनील कुमार पासवान, दिनेश यादव, नगर कार्यक्रम प्रभारी सिकू सिन्हा, नगर अध्यक्ष सदानंद वर्मा, संजय सिंह, रंजन सिन्हा,राजेश जायसवाल, संजीत सिंह पप्पू, संत कुमार लल्लू, संदीप डंगायच,दीपक स्वर्णकार आदि थे।
भाजपा के व्यक्तिगत जनसंपर्क अभियान की शुरुआत पार्टी कार्यालय गांडेय से करते हुए मोहनडीह के विभिन्न कस्बों में पूर्व विधायक प्रो जयप्रकाश वर्मा लोगों से मिले। साथ ही विकास योजनाओं को ले प्रधानमंत्री नरेंद्र मोदी द्वारा लिखित पत्र की प्रति का वितरण किया। मौके पर मंडल अध्यक्ष भरत लाल शर्मा, वरिष्ठ नेता एंथोनी स्वामी, प्रोफ़ेसर विवेकानंद, कार्यक्रम के संयोजक नंदकिशोर राय, सह संयोजक श्याम पाठक, वर्चुअल कार्यक्रम गांडेय विधानसभा के संयोजक विवेक गुप्ता, विकास पाठक, गौतम पाठक, प्रकाश मिश्रा , सुखदेव मंडल आदि मौजूद थे।
अहिल्यापुर : ताराटांड़ व अहिल्यापुर मंडल के भाजपा कार्यकर्ताओं ने बैठक की,
जिसमें प्रधानमंत्री नरेंद्र मोदी के 6 साल के कार्यकाल का प्रचार-प्रसार अभियान चलाने पर चर्चा हुई।
मुख्य अतिथि पूर्व विधायक लक्ष्मण स्वर्णकार ने कार्यकर्ताओं को प्रधानमंत्री मोदी की जनकल्याणकारी योजनाओं को जन-जन तक पहुंचाने के बारे में विस्तार से बताया। इसके बाद घर-घर जाकर लोगों से संपर्क कर जानकारी दी और सरकार की उपलब्धियों के बारे में बताया। मौके पर जिला उपाध्यक्ष अरुण हाजरा, यदुनंदन पाठक, अहिल्यापुर मंडल अध्यक्ष शंकर सिंह, महेंद्र प्रसाद वर्मा, राजू मंडल, सत्य नारायण यादव, सांसद प्रतिनिधि संदीप प्रसाद वर्मा आदि थे।
खोरीमहुआ : धनवार प्रखंड के चितरडीह में डोरंडा मंडल के भाजपा कार्यकर्ताओं ने व्यक्तिगत संपर्क अभियान शुरू किया। इस अभियान के तहत कार्यकर्ता प्रधानमंत्री नरेंद्र मोदी द्वारा लिखी चिट्ठी का वितरण कर रहे हैं। भाजपा नेता विवेक विकास ने बताया कि इस अभियान के माध्यम से पार्टी कार्यकर्ता मोदी सरकार के दूसरे कार्यकाल के पहले वर्ष की उपलब्धियों को जन-जन तक पहुंचा रहे हैं। मोदी के छह वर्षों के प्रधानमंत्रित्व काल में पूरे विश्व में भारत की आन बान शान बढ़ी है। मौके पर मंडल महामंत्री प्रद्युम्न वर्मा, भाजपा पिछड़ी जाति मोर्चा अध्यक्ष केदार साव, मदन विश्वकर्मा, मदन राय, कौलेश्वर साव, सूरज पांडेय आदि उपस्थित थे।
पीरटांड़ : हरलाडीह पंचायत में मोदी सरकार के दूसरे कार्यकाल के एक की उपलब्धियों के बारे में व्यक्तिगत जनसंपर्क अभियान के माध्यम से प्रचार-प्रसार किया गया। कार्यक्रम का शुभारंभ जिला महामंत्री सह कार्यक्रम प्रभारी देवराज, कार्यक्रम के प्रखंड संयोजक अरविन्द बरनवाल, प्रखंड अध्यक्ष अरविद चंद्र राय, मोहन राम, मुन्ना उपाध्याय, बैकुंठ पंडित ने किया। इस दौरान घर-घर और दुकानों में जनता के नाम लिखे गए पीएम मोदी पत्रक को वितरण किया गया। जिला महामंत्री देवराज ने बताया कि मोदी जी के कार्यों का लोहा पूरी दुनिया मानती है। वैश्विक महामारी कोरोना में मोदी की इच्छा शक्ति के कारण देश बहुत बड़े संकट से बचा है।
Posted By: Jagran